Във връзка с внесено уведомление уведомление с вх. № ОВОС-1417/01.07.2021г. за инвестиционно предложение (ИП): „Жилищно застрояване“, в поземлен имот с идентификатор 66915.23.7, с. Скутаре, община Марица, област Пловдив, с възложител „ТИТАН БИЛДИНГ БГ“ ЕООД*,* и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда жилищно застрояване. След промяна предназначението на имота ще се обособят шест броя УПИ, в които ще се изградят по една жилищна сграда с гараж. Така заявеното ИП попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Марица и кметство с. Скутаре.

Отговорено от РИОСВ-Пловдив на 09.07.2021г.